CELEX: 62017TA0344
Language: ro
Date: 2022-03-30 00:00:00
Title: Cauza T-344/17: Hotărârea Tribunalului din 30 martie 2022 – Latam Airlines Group și Lan Cargo/Comisia [„Concurență – Înțelegeri – Piața transportului aerian de mărfuri – Decizie de constatare a unei încălcări a articolului 101 TFUE, a articolului 53 din Acordul privind SEE și a articolului 8 din Acordul dintre Comunitate și Elveția privind transportul aerian – Coordonarea unor elemente ale prețului serviciilor de transport aerian de mărfuri (suprataxa de carburant, suprataxa pentru securitate, plata unui comision pe suprataxe) – Schimb de informații – Competența teritorială a Comisiei – Prescripție – Principiul ne bis in idem – Principiul nediscriminării – Dreptul la apărare – Constrângere statală – Încălcare unică și continuă – Cuantumul amenzii – Valoarea vânzărilor – Gravitatea încălcării – Circumstanțe atenuante – Participare extrem de redusă – Proporționalitate – Competență de fond”]

23.5.2022   
            
            
               RO
            
            
               Jurnalul Oficial al Uniunii Europene
            
            
               C 207/32
            
         
      Hotărârea Tribunalului din 30 martie 2022 – Latam Airlines Group și Lan Cargo/Comisia
      (Cauza T-344/17) (1)
      
      („Concurență - Înțelegeri - Piața transportului aerian de mărfuri - Decizie de constatare a unei încălcări a articolului 101 TFUE, a articolului 53 din Acordul privind SEE și a articolului 8 din Acordul dintre Comunitate și Elveția privind transportul aerian - Coordonarea unor elemente ale prețului serviciilor de transport aerian de mărfuri (suprataxa de carburant, suprataxa pentru securitate, plata unui comision pe suprataxe) - Schimb de informații - Competența teritorială a Comisiei - Prescripție - Principiul ne bis in idem - Principiul nediscriminării - Dreptul la apărare - Constrângere statală - Încălcare unică și continuă - Cuantumul amenzii - Valoarea vânzărilor - Gravitatea încălcării - Circumstanțe atenuante - Participare extrem de redusă - Proporționalitate - Competență de fond”)
      (2022/C 207/41)
      Limba de procedură: engleza
      
         Părțile
      
      
         Reclamante: Latam Airlines Group SA (Santiago, Chile), Lan Cargo SA (Santiago) (reprezentanți: B. Hartnett, barrister, O. Geiss și W. Sparks, avocați)
      
         Pârâtă: Comisia Europeană (reprezentanți: A. Dawes, H. Leupold și G. Koleva, agenți, asistați de G. Peretz, QC)
      
         Obiectul
      
      Cerere întemeiată pe articolul 263 TFUE prin care se solicită anularea Deciziei C(2017) 1742 final a Comisiei din 17 martie 2017 referitoare o procedură inițiată în temeiul articolului 101 din Tratatul privind funcționarea Uniunii Europene, al articolului 53 din Acordul privind SEE și al articolului 8 din Acordul dintre Comunitatea Europeană și Confederația Elvețiană privind transportul aerian (Cazul AT.39258 – Transport aerian de mărfuri), în ceea ce privește reclamantele, și, cu titlu subsidiar, reducerea cuantumului amenzii care i-a fost aplicată.
      
         Dispozitivul
      
      
                  1)
               
               
                  Anulează articolul 1 alineatul (1) literele (i) și (j), articolul 1 alineatul (3) literele (i) și (j) și articolul 1 alineatul (4) literele (i) și (j) din Decizia C(2017) 1742 final a Comisiei din 17 martie 2017 referitoare o procedură inițiată în temeiul articolului 101 din Tratatul privind funcționarea Uniunii Europene, al articolului 53 din Acordul privind SEE și al articolului 8 din Acordul dintre Comunitatea Europeană și Confederația Elvețiană privind transportul aerian (Cazul AT.39258 – Transport aerian de mărfuri).
               
            
                  2)
               
               
                  Anulează articolul 1 alineatul (2) literele (i) și (j) din decizia menționată în măsura în care reține participarea Latam Airlines Group SA și a Lan Cargo SA, pe de o parte, la componentele încălcării unice și continue referitoare la suprataxa pentru securitate și la refuzul de plată a comisioanelor și, pe de altă parte, la componenta încălcării unice și continue referitoare la suprataxa pe carburant înainte de 22 iulie 2005.
               
            
                  3)
               
               
                  Anulează articolul 3 litera (i) din această decizie.
               
            
                  4)
               
               
                  Stabilește cuantumul amenzii aplicate în solidar Latam Airlines Group și Lan Cargo la 2 244 000 euro.
               
            
                  5)
               
               
                  Respinge în rest acțiunea.
               
            
                  6)
               
               
                  Obligă Comisia Europeană la plata cheltuielilor de judecată.
               
            
         (1)  JO C 239, 24.7.2017.